
ASEZARE 


In comuna Potlogi se gáseste al doilea palat ridicat de Constantin 
Brincoveanu (1688—1714) care, alături de cel binecunoscut de la Mogo- 
şoaia, se mai păstrează încă in întregime. 

Comuna Potlogi este situată intr-o regiune de cimpie, între riurile 
Arges şi Sabar, la 45 km nord-vest de Bucuresti si cca 16 km sud de Titu. 
Din Bucureşti se poate ajunge Не pe şoseaua naţională Bucureşti— Piteşti 
pina după Lunguletu si apoi pe drumul spre Pitaru, fie prin Bolintinu 
din Deal, distanţele fiind aproape egale. Pe vremea lui Brincoveanu drumul 
principal de circulaţie, atit spre Tirgoviste cit și spre Craiova, își avea 
calea chiar prin Potlogi, ceea ce explică rostul deselor treceri şi popasuri 
ale voievodului în localitate. 

Palatul de la Potlogi a fost înălțat în 1698, după cum aflăm din pisania 
fixată în perete deasupra ușii de intrare, purtind săpată în piatră următoarea 
inscripţie: « Aceste case din temelia lor sunt înălțate de luminatul domn 
lo Constantin Basarab Voevod fiului său Constantin Brincoveanul, ince- 
pindu-le si sfärsindu-le la leat 7206 (1698) si la al zecelea an al domniei 
sale, ispravnic fiind Mihai vtori postelnic Corbeanul ». 


‘ DIN ISTORICUL CURȚII BR ÎNCOVENEȘTI 


În toamna anului 1689, după abia un an de domnie, Constantin Brinco- 
veanu, aflat la vechile curti din Brincoveni, primea vestea trecerii trupelor 
imperiale peste graniţă, la Cerneti si a intrării lor in Craiova. De teama 
unei surprize neplăcute pe atunci oticind posibilă — de felul celei ce avea 
să O pätimeascä mai tirziu, in 1716, Nicolaie Mavrocordat Vodă, ridicat 


din chiar capitala țării de un detaşament de « catane» si dus prizonier la 
Sibiu — Brincoveanu se retrage la Potlogi, unde își avea si acolo casă. 
Cu acest prilej apar Potlogii pomeniti, pentru prima dată, in cronica țării. 

Faptele relatate arată bine răsturnarea petrecută în istoria centrului 
Europei, în ultimul sfert al veacului al XVII-lea. Cu şase ani inainte 
armatele turcești se găseau încă la porţile Vienei şi puterea lor părea de 
neînvins. Acum însă Buda era pierdută si după cumplita lor infringere de 
la Mohaci (1687) primejdia războiului se apropia iarăşi amenințătoare de 
granițele "Țării Românești. Din nou aceeași veche problemă era pusă in 
fata voievozilor nostri: ori trecerea fatisa de partea ţărilor creștine, însă 
cu riscul incorporárii de către puternicile monarhii vecine si desființării 
ca stat, ori răminerea mai departe ca tard supusă Imperiului Otoman, 
avind însă măcar existenţa ca stat asigurată. lată desigur întrebarea ce 
trebuie să o fi avut mereu în minte Serban Cantacuzino (1678 一 -1688) 
şi după el Constantin Brincoveanu, în acești ani în care, pentru prima oará, 
puterea Islamului se clătina. Dar momentul pornirii unei acţiuni cu sorți 
de izbindă impotriva turcilor era incă departe și politica, deși dusă cu 
prudență de Brincoveanu în acest sens, va avea să atragă pină la urmă 
asupră-i cumplitul si binecunoscutul sfirsit. 

În vara anului 1690 voievodul era din nou la Potlogi, pentru pregătirea 
atacului plănuit de Sultan asupra Ardealului, ocupindu-se îndeaproape de 
ridicarea unui pod peste Argeş necesar trecerii armatelor turceşti. De aici 
pleacă apoi în fruntea oastei sale, alături de turci, prin Tirgoviste si Drago- 
slavele peste pasul Branului si ia parte la lupta din Zărneşti (1690) terminată 
cu înfringerea austriacilor. Cinci ani mai tirziu, iarăşi « domnul cu oastea 
s-au ridicat și au mers la Potlogi unde au stat citeva zile», în drum spre 
cetatea Cladovei. 

De acum încolo și pină la sfirşitul lungii sale domnii, nu va fi an în 
care numele Potlogilor să nu apară consemnat în cronici, ca popas în 
repetatele sale călătorii la Tirgovişte, ce vor forma de altfel, mai tirziu, 
din cauza prea marei apropieri a orașului de granița cu Ardealul, unul din 
capetele de acuzare în procesul său la Poarta Otomană. Opririle erau scurte, 
de obicei prilejuri de odihnă și petrecere, cum trebuie să fi fost şi în zilele 
de toamnă ale anului 1699 cind şi-a găsit terminate noile sale « prea iscusite 


şi frumoase case». Uneori, însă, chiar și aceste clipe de repaos erau tulbu- 
rate de grijile domniei ce urmăreau pe domn in orisice loc se găsea, prin 
cälärasii săi aducätori de stiri, trimiși nu numai din cuprinsul țării ci pînă 
şi din indepártatul Țarigrad. 

Astfel, în 1707 vestea mazilirii lui Antioh Cantemir din scaunul Moldovei 
il prindea abia plecat din Potlogi, pe drumul spre Tirgoviste. lar în 1711, 
an greu pentru Brincoveanu și încărcat de evenimente, care îi vor atrage 
in curînd pierderea domniei si vieţii, el află de pacea de la Prut iscälitä 
între marele vizir si țarul Petru cel Mare, pe cind se găsea chiar la Potlogi. 
Usurarea sa trebuie să fi fost mare în acea clipă care însemna sfîrșitul, 
aparent fără urmări rele pentru dinsul, a unei primejdioase încercări de 
înțelegere cu ţarul, iniţiată pe ascuns trei ani mai devreme. Se ştie astfel 
că în 1709, după izbinda de la Poltava, Brincoveanu, amăgit de rapida 
ascensiune a puterii moscovite si päräsindu-si pentru o dată chibzuinta 
obişnuită, se angajase prin tratative secrete să sprijine armatele ruseşti in 
cazul intrării lor în tara. Dar în acea vara a anului 1711, atunci cind ar 
fi trebuit să-și respecte obligaţia, nu s-a putut hotărî să înfrunte riscul si, 
după o mai bună cintărire a forțelor în prezenţă, a rămas pe loc, la Gura 
Urlaţilor, unde işi adunase oastea « ... nemișcat stind... ca să le vază 
sfirsitul în ce fel si ce va fi» după cum spune cronicarul. Nici neasteptata 
fugă a spátarului său Toma Cantacuzino, trecut fără alte ordine cu toată 
cavaleria de partea rușilor, nu 1-а determinat să pornească la acțiune. 
Încheierea tratatului de pace, confirmind acum infringerea ţarului, îi 
întărea din nou convingerea că procedase bine ráminind alături de turci. 

Nu putea bănui însă că, la curtea sultanului, soarta sa era încă de pe 
atunci pecetluitá. Trei ani mai tirziu, în drumul său de la Trigoviste spre 
București, de unde aveau să urmeze mazilirea, deportarea și moartea, el 
trecea prin Potlogi pentru ultima oară. 

Ce s-a întimplat cu locuinţele lui Brincoveanu, după uciderea lui si 
a fiilor săi la Constantinopol, se poate afla într-o anumită măsură din 
cronica țării si din relatări ale călătorilor străini ce au trecut, pe atunci, 
prin tara. 

Încă din primele zile ale mazilirii lui Brincoveanu, chiar sultanul, 
in graba sa de a pune stápinire pe averea ştiută ca foarte mare a condam- 


natului, căruia turcii îi si dăduseră caracteristica poreclá de « Altin Beg» 
adică « Prinţul de Aur», și-a trimis de îndată emisarii pentru a căuta si 
ridica tot ce era mai de pret in palatele si conacele pe care le avea domnul 
pe proprietăţile sale. Patruzeci de care incárcate au format convoiul plecat 
cu obiectele găsite, transportate şi predate sultanului, lăsind in urmă 
locuinţele devastate și părăsite. 

Este posibil ca să se fi dat apoi si caselor din Potlogi vreo folosinţă, 
aşa cum s-a procedat cu cea de la Mogoşoaia, care, două luni mai tirziu, 
era folosită ca han pentru călători, fapt cunoscut din scurta descriere a 
călătorului Aubry de la Mottraye, pe atunci în slujba regelui suedez Carol 
al XII-lea, găzduit acolo, in drumul său spre Tighina, unde se mai afla 
incă stăpinul său. 

Cu siguranță, insă, că lipsa lucrărilor de întreţinere necesare, cit si 
stricăciunile atrase de războaiele dintre turci أو‎ ruși pină la sfirșitul veacului 
au fost cauza delăsării și stării de ruină în care se găseau in 1778 cind au 
fost vizitate de istoricul F. J. Sulzer, din a cărui lucrare pot fi citate urmă- 
toarele rinduri: 

« Potlogi... au decăzut si ajuns la ruină in aşa fel că fără o cheltuială 
princiară niciodată să nu mai poată să ajungă la strălucirea sa de odini- 
oară... Acest palat... fusese executat intr-un mod strălucit cu mult 
gust si cheltuială. Stucaturile, sculpturile, galeriile, portretele, chiar planul 
grădinii şi curții de intrare, totul, oricît de sálbáticit zace acum, trădează 
totuși gustul european si incredinteazä pe vizitator cá a fost înălțat prin 
meșteri streini din avutul unui bogat print: al nefericitului Constantin 
Brincoveanu strămoșul actualului proprietar ». 

Unele stiri indirecte asupra stării de mai tirziu a clădirii s-au păstrat 
in tradiţia satului care aminteşte că, in 1848, învelitoarea a fost refăcută 
cu şindrilă, din dispoziţia generalului comandant al trupelor ruseşti statio- 
nate acolo. Cele mai importante stricăciuni pe care le-a suferit insă monu- 
mentul si care l-au adus în stare de ruină, au avut loc la inceputul secolului 
nostru. Valoroase elemente de piatră sculptată, in vederea salvării lor, 
au fost extrase atunci, provocind prin aceasta spargerea zidăriei. Transpor- 
tate aiurea, la Mogoşoaia sau la Urlaţi, pentru a fi mai bine păstrate sau 
chiar refolosite, cele mai multe au dispărut, însă, pină la urmă. Pe de altă 


parte, in nepásarea sau nestiinta proprietarilor, dorința de cîştig a unora 
dintre administratorii moșiei, i-a împins la scoaterea treptată a materialelor 
de acolo. Așa s-au pierdut, pe rind, şarpanta acoperişului si grinzile masive 
de lemn ale planseului, fără a mai vorbi de timplăria ușilor أو‎ ferestrelor, 
dispărute, desigur, cu mult inainte. 

La fel s-ar fi distrus si zidăria, a cărei dărimare fusese si ea începută, 
dacă nu s-at fi produs la timp o intervenţie hotărită din partea autorităţilor. 

Acestea se petreceau prin anul 1910. De atunci însă si pina in 1956, 
cind au fost pornite lucrările necesare pentru o temeinică restaurare, 
monumentul, rămas fără apărare si supus acțiunii distrugătoare a vremii, 
era expus unei ruinári definitive. 


ARHITECTURA CIVILĂ A EPOCII 


Înainte de a începe descrierea caselor din Potlogi este bine a se vedea 
mai întii care era, la vremea construirii lor, nivelul arhitecturii civile privind 
locuințele domnești si ale marilor boieri. Trebuie arătat totodată că 
asemenea case, cu aspect monumental, ca acelea ridicate de Brincoveanu 
la Potlogi sau Mogoșoaia, adevărate palate la vremea lor, nu apar ca un 
fenomen izolat în mijlocul celorlalte clădiri similare, mai vechi sau contem- 
potane, ci dimpotrivă se înscriu іп cadrul unei evoluții normale a genului. 
Este adevărat că datele necesare pentru un astfel de studiu comparativ nu 
sint foarte numeroase, cele mai multe dintre aceste clădiri fiind astăzi 
total ruinate sau dispărute. Totuşi din cercetarea ruinelor încă păstrate, 
ca şi din citeva descrieri ale călătorilor străini, care le-au putut vedea cînd 
incă se mai găseau in bună stare, s-au putut stabili destul de bine caracte- 
risticile lor, in epoca premergătoare lui Constantin Brincoveanu. 

Din relatările lui Paul de Alep, insotitorul patriarhului Macarie al 
Antiohiei in lunga sa cálátorie prin Moldova, Rusia si Muntenia, fácutá 
intre anii 1653 si 1658, aflăm că < ... toţi boierii au sate în care posedă 
clădiri splendide. . », iar în cuprinsul textului găsim adeseori cuvinte 
de laudă asupra infárisárii acestora. Lăsind de-o parte stilul, oarecum 
ditirambic în calificările făcute, reiese faptul că, pe lingă casele domnești 

ale resedintelor de scaun si acelea aflate in incinta marilor mánástiri, se 
mai găseau ráspindite la țară, numeroase alte locuinţe de importanță egală. 

Dintre acestea, cea mai interesantă este desigur cunoscuta casă din 
Heresti, ridicată de Udriste Năsturel cumnatul lui Matei Basarab (1632— 
1654), poate singurul exemplar al genului păstrat aproape intact pină 
în zilele noastre. Dar prin construcţia sa din blocuri de piatră fátuite, 
prin amestecul stilurilor occidental si oriental din fațade si, mai ales, prin 
curioasa alcătuire a planului cu două apartamente identice cuplate în 
unghi drept, în felul soluţiilor tip folosite in blocurile moderne, ea nu se 
integrează in cadrul arhitecturii civile a vremii, ci constituie o remarcabilă 
excepţie. 

Mai cunoaştem însă, tot prin Paul de Alep, și alte citeva exemple de 
case apartinind, de astă dată, tipului pămintean obișnuit. 

În iarna anului 1653, în timpul şederii la Tirgovişte, călătorii sirieni 
vizitează casele mitropolitului pe care le găsesc foarte înalte, cu accesul 
ре «o scară lungă», desigur exterioară şi avind a galerii exterioare cu 
arcade cu vederea spre grădină ». Sălile de primire erau vaste, cu numeroase 
ferestre şi lucarne rotunde, cu sobe din cahle de faianţă şi pereţii decoraţi 
cu « admirabile picturi de animale terestre si marine si vederi a Ierusa- 
limului, muntelui Sinai أو‎ muntelui Athos cu mănăstirile lor». În drumul 
lor spre Moscova, în primăvara următoare, ei sint gázduiti la Filipești 
în casele postelnicului Constantin Cantacuzino « case princiare care minu- 
nează cugetul fiind mai frumoase decit clădirile oraşelor». 

Doi ani mai tirziu intorsi din Rusia şi rămași în tara, timp de doi ani, 
la curtea lui Constantin Serban (1654—1658), domn al Ţării Româneşti 
după Matei Basarab, si apoi a lui Mihnea al III-lea — Radu — (1658—1659), 
Macarie și secretarul său au prilejul să vadă, printre altele, casele boiereşti 
din Poiana « unde se află un castel măreț zidit pentru proprietar a cărui 
clădire e de o frumuseţe surprinzătoare», fără a da, din păcate, nici de 

astă dată, amănunte mai precise asupra lor. Casele strămoșești ale lui 
Constantin Șerban de la Dobreni erau < clădiri mari spatioase, cu turnuri, 
zugrăvite cu portrete 2 ale sfinților şi descrieri de lupte. Locuinţele dau spre 
o grădină mare... În mijloc e un pavilion frumos. . . ». Interesantă este 

si descrierea caselor din Coieni apartinind soției postelnicului Cantacuzino, 
moştenită de la tatăl ei Radu Șerban voievod (1602—1610). În satul geg 
e un loc ridicat, cu vederea spre lunca Argeșului, « se айй un mare palat 
după modelul palatelor din Constantinopol. Aci e un ce particular de 
admirat în structura celor două corpuri principale și opuse unul altuia. 
Ca formă nu diferă. Au turnuri și sunt zugrăvite cu linii ondulate imitind 
marmora colorată». Curioasa descriere s-ar potrivi la fel de bine cu Heresti, 
în ce priveşte conformatia planului. 
Acestor sumare relatări se mai pot adăuga datele ce au putut fi obținute 
din cercetarea construcţiilor încă existente cum ar fi casele stäretiei ridicate 
de Constantin Şerban, înglobate în actualul palat al Patriarhiei Bucureştilor, 


sau cele de la Plumbuita, Goleşti și Câmpulung precum si a numeroaselor 
pivnițe din epoca lui Matei Basarab — mai mult sau mai putin ruinate — се | 
mai pot fi găsite in multe localităţi din tara. 

Din confruntarea tuturor acestor date fragmentare, tipul comun al 
locuinţei boierești, specific epocii, se conturează sub următoarea înfățișare: 
o construcţie de plan dreptunghiular, de dimensiuni destul de mari, cu 
ziduri din piatră de riu sau cărămidă pină la 1 m grosime, avind camerele 
de locuit așezate la înălțimea unui etaj obişnuit, peste un rind de pivnițe 
monumentale, cu bolțile ridicate mult deasupra nivelului pämintului. 
Încăperile etajului, care erau desigur boltite și ele, judecind după acele 
cîteva exemplare păstrate, aveau pereţii impodobiti cu picturi murale cu 
subiecte profane sau religioase, ca la casa stolnicului Cantacuzino de la 
Afumaţi, spre pildă. Interesantă este şi prezența unor loggii prevăzute 
cu stilpi sau coloane de zidárie, mentionate si chiar pe alocuri incá existente 
(Cimpulung, Golesti, Filipesti) arátind cá aceste elemente, atit de caracte- 
ristice arhitecturii brincovenesti de mai tirziu, existau deja intr-o formá 
mai simplă, încă din epoca precedentă. 

Un important element al acestor clădiri este fără îndoială pivnita. 
Monumentalá ca dimensiuni, valoroasă ca operă de arhitectură şi de o 
deosebită calitate în execuţie, ea ne arată cît de pricepuţi erau în meseria 
lor meşterii care au realizat-o. Chiar în cazurile in care, prin neingrijire 
sau dărimări ulterioare, au rămas dezvelite, lipsite de protecția nivelelor 

superioare, ruinele existente, deși expuse de ani în aer liber, impresionează 
încă și astăzi prin trăinicia monolitică a zidăriei. 

Toate aceste pivnițe au fost executate în tehnica bolților semicilindrice, 
zidite cu cărămidă și se prezintă, în general, sub forma a trei tiputi diferite. 
Unele au o singură sală dreptunghiulară cu deschidere mare, cu o boltă 
in leagăn, întărită cu arce dublouri succesive. Asa sint boltite, de pildă, 
pivnițele de la mănăstirea Mihai Vodă din Bucuresti, sau de la casele din 
Hereşti și Ciocánesti în regiunea București, Tătărani, ni lingă Ploieşti, Bajesti_ 
бі si Budeasa іп Arges si Coțofeni in Oltenia. _ 

Altele sint impártite in lungul lor, in două compartimente cu bolți în 
leagăn, întărite cu dublouri, fie printr-un perete median străpuns de arcade, 
fie ptin stilpi cu arcade, ale căror înălțime la cheie rămine sub planul de 
naştere al celor două bolți. În cazul încăperilor de plan pătrat, peretele 
median se reduce la un singur stilp legat cu două arcade de pereţi, sustinind- 
bolțile semicilindrice întărite cu cite un arc dublou, în dreptul stilpului. 

Frumoase exemplare de asemenea bolți, păstrate în perfectă stare, pot 
fi văzute încă la mănăstirile Plumbuita, Comana, Mislea_ și Brincoveni, 
la Patriarhia din București, la curtea domnească din Tirgoviste , sau la | 

Алаша с 
casele din Brebu, “Golești, Bärktia din Cimpulung si altele. 

Tn sfirsit, al treilea tij tip foloseste sistemul boltilor de penetratie (voutes 
d’arrétes), cu arcadele peretelui median inaltate peste nasterile boltilor 
in leagăn si transformate în bolți transversale perpendiculare, intersectate 
de bolțile longitudinale. Acest ultim tip, care necesită cunoștințe tehnice 
mai avansate si care derivă din bolțile folosite in Transilvania, este cel 
adoptat la pivnițele, caselor din „Floreşti şi ds și apoi la casele Canta- 


Trebuie mentionat aci că mai toate aceste case nu mai sint încorporate 
în complexul unei incinte fortificate cum apăreau, spre pildă, la curțile 
lui Matei Basarab din Brincoveni, sau la casele lui Mares Băjescu din 
Bájesti, сі se apropie de concepţia nouă a locuinţei de tara, nefortificatä, 
cu aspect din ce in ce mai fastuos, aşezată în mijlocul curţii, cu săli mari si 
bine luminate și înconjurată de grădini. 

Într-a doua jumătate a veacului apare un nou grup de case de țară 
care, fără a fi mult diferite de cele: menţionate mai sus ca volum sau 

structură, arată un vădit progres in ce privește varietatea prezentării: 
decoraţii, materiale si finisaje mai bogate si mai îngrijite. Acestea sînt 
casele Cantacuzinilor. 

“întemeietorul ramurii muntene a familiei era Constantin Cantacuzino, 
venit din Constantinopol si stabilit la curtea lui Matei Basarab, unde 
primise funcţia de postelnic. Se cunoaște rolul său important ca sfetnic 
ascultat în conducerea treburilor țării si tragicul său sfirșit la virsta de 
70 de ani, cînd a fost sugrumat de călău în trapeza mănăstirii Snagov. 
Căsătorit cu Elina, fiica fostului voievod Radu Șerban Basarab și ajuns 
astfel stápin pe moșiile soţiei sale, postelnicul Cantacuzino își construise 
case noi la Filipești, pe malul Prahovei. Vizitate de patriarhul Macarie 
în 1654, ele erau socotite după cum s-a văzut drept case princiare, mai 
frumoase decit clădirile orașelor. Se găsea acolo si «o baie elegantă cu 
marmoră superbă», alimentată prin roti așezate la riu. Se mai văd si astăzi 
ruinele acestei case aflate în mijlocul actualului tirg. 

Ca si el, numeroșii săi fii și-au construit casele lor, situate mai toate 
în aceeași regiune, între riurile Prahova si Provita: la Mărgineni unde se 
păstrează pivnita boltită si diferite fragmente de piatră sculptată "dovedind 
existența unei loggii; la Filipeştii de Pădure unde spătarul Toma își avea 
« palate mai mari si mai desfătate decit toate casele celorlalți Cantacuzini » 
şi la Mágureni, unde cercetările au scos la lumină aceeași tendință spre 
lux semnalată mai sus și în ale căror ruine pot fi găsite mai toate elementele 
constitutive ale stilului brincovenesc de mai tirziu. 

Ridicată puţin după 1660_de Drăghici Cantacuzino, fiul mai mare al 
postelnicului și terminată de urmașul său Pirvu, casa din Mágureni a fost 
folosită, timp de aproape un veac și jumătate, de familie, pentru ca apoi 
dárimatá de cutremure și lăsată în părăsire să ajungă cu timpul o ruină. 
Prin săpăturile efectuate in 1924 au fost degajate zidurile și au putut fi 
stabilite planul şi alcătuirea interioară a nivelelor. Au reieșit astfel formele 
unei clădiri considerată ca fiind « de tipul casei feudale turcești, cu camerele 
grupate în jurul unui turn mai înalt», asemănătoare deci celor mai vechi din 
Coieni şi Dobreni care, după cum s-a văzut, erau prevăzute și ele cu turnuri. 

Extrem de interesantă trebuie să fi fost la origine si decorația interioară. 
În mai toate camerele au fost găsite numeroase fragmente de fine stucaturi: 

slab reliefate, lucrate in tehnica si cu motive pur orientale, aurite sau invio- 
rate cu diferite culori. Frumoase zugrăveli florale lucrate în frescă impodo- 
beau pereţii. Piná şi pardoselile din lespezi de piatră أو‎ din cărămizi poli- 
gonale și pătrate contribuiau la alcătuirea unui ansamblu care impresiona 
desigur prin luxul şi bogăţia sa. 

Ferestrele arcuite în formă de miner de cos și cornisele formate din 
cărămizi in sfert de cerc convexe si concave suprapuse, diferite de vechile 
cornişe іп zimti, sînt identice cu cele ce vor fi folosite in mod constant de 
aci Înainte în toată epoca ce va urma. 

Unele fotografii de la inceputul secolului nostru, precum si fragmentele 
păstrate pe pereţi arată că și la Filipești, la palatul postelnicului Constantin 
Cantacuzino, existau asemenea chenare în jurul ferestrelor, ornamentate 
cu aceeași fină stucatură orientală cu motive florale ca și la Măgureni. 

La sfîrşitul veacului al XVII-lea arta stucatorilor luase іп Таға Româ- 
nească un mare avint, judecind după minunatele panouri de pe fațadele 
bisericii Fundeni, ridicată in 1699. Trebuie insă relevat că modul de tratare 
folosit la Fundeni sau la Mágureni și Filipești, la fel ca si la monumentul 
lui Brincoveanu din Potlogi, diferă mult de celelalte stucaturi contem- 
porane, lucrate într-o manieră mai greoaie si mai puternic reliefată, denotind 
influență occidentală. Este posibil ca stápinul casei din Filipești, om de 
vastă cultură, venit în ţară ca bărbat matur cu gustul deja format, obişnuit 
cu luxul si fastul Seraiului si al palatelor din Fanar, să fi căutat să-şi creeze 
aci un mediu de viață asemănător. Nu este deci exclus ca meșterul său 
decorator, care s-a dovedit a fi un mare artist, să fi fost chemat chiar din 
Constantinopol unde va fi avut ocazia să-l cunoască. 

О dată cu decorația în stuc regăsim la casa din Filipești aceleași elemente 
de arhitectură păminteană combinate cu anumite aporturi occidentale 
venite de peste Carpaţi, vizibile atît în formele bolților si in prezența 
unei loggii centrale, cit si în bosajele (pietrele de colț) din tencuială, existente 
pe fațade, inspirate fără îndoială de arhitectura tastelelor din Ardeal, 

Vedem așadar că încă inainte de înscăunarea lui Brincoveanu, casele 
de tara ale Cantacuzinilor făceau si ele figură de palat. Fără a ieși din linia 
tradiţională si cu o înfățișare exterioară arátind filiatiunea lor directă din 
cele anterioare, ele se remarcă totuși printr-o decorație interioară mai 

rafinatá si prin introducerea unor elemente de piatrá sculptatá, care ne 
aratá calea pe care vor merge meșterii epocii brincovenesti. 

În Tara Românească, spre deosebire de Moldova, arta lucrării pietrei 
fátuite, după strălucita dar scurta ei apariţie la bisericile Mănăstirii Dealu 
si Mănăstirii Argeşului, nu mai este folosită decit într-o măsură restrinsá 
la ancadramentele de uși si ferestre. Sub domnia lui Șerban Cantacuzino, 
al doilea fiu al postelnicului, piatra începe să fie din nou pretuitá cînd 
apare la pridvoare sub forma unor coloane octogonale și capitele profilate 
cu aspect oriental. Din îndemnul spătarului Mihai, alt frate al lui Drăghici 
si Şerban, importanţa pietrei ca element component al fațadelor crește si 
chiar modul de tratare al materialului se schimbă și devine occidental. 
Nota de eclectism ce poate fi constatată la monumentele Cantacuzinești, 
din cauza acestei încercări de simbioză între două feluri de exprimare 
diferite, suprapuse fondului pămintean, nu trebuie să mire dacă se ţine 
seama de însăși viata, temperamentul, cultura si averea de care dispuneau 
numeroșii membri ai familiei. Atit Constantin Postelnicul crescut la 
Constantinopol cit si fiii săi Constantin Stolnicul cel mai mare erudit al 
țării sau Mihail Spătarul cu studiile făcute pare-se la Padova si la Viena, 
fără a mai pomeni de Șerban voievod, erau tot atitea personalități în stare 
să-şi îndrume meşterii în obținerea unor realizări după gustul lor. Cit 
despre posibilităţile lor financiare este suficient a reaminti că, în călătoria 
făcută de Mihai Spătarul cu mama sa Elina la Ierusalim si la muntele Sinai, 
ei au putut dispune de o escortă de nu mai puţin de 100 de seimeni. 

În 1688 începe lunga domnie a lui Constantin Brincoveanu. Acești 
26 de ani de nesperatä stabilitate, în "comparaţie cu repetatele schimbári 
de domnie ale vremii si in prelungirea celor zece ani cit a stat Serban 
Cantacuzino la cirma țării, reprezintă in ce priveşte dezvoltarea arhitecturii 
o perioadă de mare înflorire. După cum semnala Nicolae Iorga « . . . nici- 
odată boierimea nu se intrecuse atita la facerea de locuințe trainice si 
frumoase ca în acest moment și aceasta va ţine pînă la sfirsitul domniei 
Brincoveanului». Atunci se observă la meșterii constructori, poate chiar 
la cererea aceluia ce făcea comanda, o preocupare în amplasarea clădirilor 
cuprinse în marile ansambluri care, construite dintr-o dată, vădesc acum 
o concepție unitară. În acest fel sint înălțate monumentalele grupări 

de la Cotroceni si Hurez, cele mai frumoase ctitorii ale celor doi 
volevozi. 

Constantin Brincoveanu, cumnat cu Serban Cantacuzino, a arátat 
în cursul domniei sale aceeași pasiune ca si Cantacuzinestii pentru arta 
construcţiilor, în toate domeniile ei. Pe lingă nenumăratele ctitorii religioase 
și o dată cu numeroasele conace ridicate pe moșiile sale, el a pus să se 
zidească un număr de case mari care au și fost denumite atunci « palate». 
La Bucureşti a reînnoit în 1702 casele familiei aflate la poalele dealului 
Mitropoliei 1 lingă Dimbovita. Tot în 1702 înlocuiește la Mogoşoaia vechile 
case domnești cu palatul destinat fiului său Ștefan. La Potlogi ridicase in 
1698, după cum s-a văzut, palatul pentru fiul mai mare Constantin. La 
Doicesti, de asemenea, face in 1706 casă nouă fiului său cel mic Matei, 
iar în acelaşi an aduce prefaceri“ vechilor curți din Brincoveni destinate 
celui de al doilea fiu, Răducanu. 

În sfîrşit, în afara granițelor de atunci ale țării, mai ridică pentru sine 
alte două resedinte mari la Simbăta de Sus în Transilvania si la San Stefano 
lingá Constantinopol. 7 

Dintre toate numai Potlogi si Mogoşoaia se mai păstrează astăzi. 
Ambele se prezintă sub forma unor construcţii în care se regăsesc toate 
trăsăturile caracteristice menţionate în clădirile Cantacuzinilor. Aceeași 


` pivniţă înaltă cu bolțile ocupind jumătate din planul parterului, deasupra 


căreia se găsesc incăperile etajului, aceleași scări exterioare cu foisoare 
iesinde si același element al loggiei cu vedere deschisă spre perspectiva 
cea mai frumoasă a regiunii, dau impresia unor construcții în totul asemă- 
nătoare. 

O examinare mai atentă arată însă un vizibil progres în alcătuirea mai 
clară a planului și o importanţă crescindá dată folosirii elementelor de piatră 
sculptată, care vor constitui caracteristica principală a monumentelor 
brincovenesti. Se mai constată, mai ales, o perfectă asimilare a tuturor acelor 
influențe semnalate în clădirile anterioare, care sint acum, însă, în așa fel 
amplasate și impreunate incit nu mai răsar ca note discordante, în corpul 
lucrării, ci contribuie la crearea unei unităţi de înfățișare specific munte- 
nească. Acesta este marele merit și de altfel trăsătura caracteristică a meste- 
rilor noștri din trecut, care atit în Muntenia cit si in Moldova au ştiut, 

de cite ori a fost cazul, sá puná o pecete páminteaná oricáror influente venite 
din afará, sá le incorporeze si sá le puná in armonie cu specificul propriei 
lor sensibilitáti. 

Deosebirile față de casele mai vechi apar mai evidente în special la 
loggii si foisoare care, prin bogata lor decoratie de piatrá sculptatá, devin 
acum centrele de compoziţie ale fațadelor. 

Pridvoare deschise existaseră si pină atunci іп vechea arhitectură 
românească. Începînd cu cele din lemn legate de construcţiile de arhitectură 
populară si pină la cele din zid apărute încă înaintea domniei lui Matei 
Basarab la biserici, ele erau de mult cunoscute vechilor nostri meşteri. 
Prezenţa in fațadele palatelor brincovenesti a unor asemenea adaosuri 
identice ca formă și funcţiune cu foișoarele caselor țărănești nu constituie 
desigur decit o reeditare a acestora, dar la un nivel de arhitectură superior, 
cu elementele — arc și coloană — după modelul pridvoarelor bisericești. 
Singurá loggia apare ca formă nouă derivată, desigur, din loggiile intilnite 
la castelele din Transilvania. 

Palatele din Potlogi si Mogoşoaia, asemănătoare ca structură și volum 
dar realizate, judecind după ce se mai poate vedea astăzi, cu mijloace 
decorative diferite, unul cu accentul pus pe culoare iar celălalt pe piatra 
sculptată, au ambele același caracter special de lux și bogăţie care le dă 
un aspect unic, cu totul ieșit din comun. Ele reprezintă punctul culminant 
al unei arhitecturi bazate pe experiența acumulată din trecut, măestrit 
împletită cu influențele exterioare importate între timp. Aceleași forme 
tradiţionale vor mai continua să fie folosite aproape un veac, fără însă a 
atinge nici pe departe un asemenea nivel artistic. 

Mogoşoaia, situată în frumosul său cadru natural, bine îngrijită şi 
mai ușor accesibilă, apare fără îndoială mai atrăgătoare si mai valoroasă 
din toate punctele de vedere. În ochii cunoscătorilor totuşi, prefacerile 
suferite care i-au modificat volumul şi proporţiile inițiale i-au știrbit din 
interes. Potlogii, în schimb, dacă și-a pierdut aproape în întregime incom- 
parabilele sale stucaturi colorate, care o ridicau la nivelul realizărilor 
artistice excepționale, si se găsește acum într-un decor lipsit de orisice 
frumusețe, rămine totuși mai interesant, intrucit mai păstrează intactă 
înfățișarea si proporţiile autentice ale monumentelor epocii. ™ 1: 

CURTEA BRÎNCOVENEASCĂ DE ALTĂDATĂ 


Situată în centrul satului Potlogi, la ráspintia a două drumuri mergind 
spre Crovu si spre Pitaru, vechea curte domnească este de formă dreptun- 
ghiulară, cu laturile de 126 m în fațadă si 180 m în adincime. Márginitá 
la nord de apele unui helesteu, ea este închisă pe celelalte trei laturi cu un 
zid înalt de cărămidă, pe alocuri dărimat. La est, dincolo de incintă, se gă- 
sesc ruinele vechiului conac أو‎ biserica Sf. Dumitru, fostă paraclis domnesc. 

Astăzi întreaga curte este o ogradă pustie în mijlocul căreia se ridică 
volumul important al palatului. Iniţial, însă, suprafața terenului era împăr- 
titá în trei curti diferite, separate între ele prin ziduri si prin clădiri anexe. 
În față, către șosea, se găsea curtea de primire, prelungită pînă la faţada 
palatului. În stinga era curtea de serviciu, cu intrare separată din stradă si 
despărțită de prima printr-un rind de clădiri cu portice, ale căror fundaţii 
au fost scoase la iveală prin recentele săpături arheologice. În fund, dincolo 
de palat se întindea grădina coborind în pantă lină către helesteu, azi 
aproape secat. 

Intrarea în curtea principală se face printr-o poartă monumentală 
arcuită, construcție de plan pătrat boltită în calotă, încadrată lateral de 
încăperile portarului și corpului de gardă. Deasupra porţii rămasă acum 
dezvelită, trebuie să fi existat, desigur, ca si la Mogoşoaia si Golesti, un 
foişor cu acoperiș înalt în patru ape. 

În interiorul curții, în dreapta şi stînga intrării și alipite cu spatele la 
zidul dinspre stradă, erau insirate locuințele personalului, iar іп colțul 
de sud-est se afla clădirea bucătăriei care mai exista încă în 1905, cînd a 
fost dărimată. 

Palatul, rămas acum izolat în urma dispariţiei zidurilor şi clădirilor 
anexe care alcătuiau ansamblul întregii curți, se prezintă ca un volum în 
forme simple, de plan dreptunghiular, cu laturile de 32 m lungime și 
23 m lăţime, avînd in față un foișor așezat dezaxat în dreptul intrării, la 
nivelul etajului, și în mijlocul fațadei de vest un corp ieşind legat ca arhitec- 
tură de cel principal. Patru scări exterioare existau iniţial pe cele patru 
laturi ale clădirii, cea principală suind la foişor fiind singura de piatră, 
iar celelalte trei de lemn. 

La parter se găsește, ca si la construcţiile similare mai vechi, însă 
într-o formă mult mai ordonată, o pivniţă mare boltită aflată în ax, pe 
jumătate adincită in pămint, încadrată în mod simetric de un rînd de incá- 
peri aflate la nivelul terenului exterior și avind o loggie în fațada nordică. 
La etaj erau grupate dormitoarele și sălile de recepţie, boltite, avind în 
centru, pe latura nordică, suprapusă celei de la parter, o a doua loggie 
mare, orientată cu vederea spre helesteu. Un acoperiș inalt în patru ape, 
cu învelitoare de olane, înlocuieşte acum vechiul acoperiș de şindrilă. 

Si aci, ca si în celelalte construcții ale vremii, pivnita mare și monu- 
mentală, constituie una din părțile interesante ale clădirii. Ea prezintă, 
însă, în ceea ce privește sistemul de boltire, o particularitate ce trebuie 


subliniată ca fiind o formulă г nouă şi care va caracteriza, de acum încolo, 
toate construcţiile brincovenesti. Este vorba de bolta în calotă, adică în 
jumătate de sferă. Acest fel de a bolti, care nu cerea “cunoştinţe tehnice noi, 
fiind de mult folosit de meșterii constructori la biserici, apare aci la Potlogi 
pentru prima oară folosit la pivniţă si aceasta nu la palatul cel nou, ci la 
casele vechi, al cáror an de construcție nu se cunoaşte, dar care nu trebuie 
să precede mult anul 1683, cînd a fost înălțată biserica vecină. 

Preferate bolților anterioare atit pentru uşurinţa construcției cit, mai 
ales, pentru frumoasa lor infátisare, ele au fost folosite în mod constant 
de meşterii zidari ai epocii, dind naștere, ca în vestitele ansambluri din 
cuprinsul mănăstirii Hurez, la opere de mare valoare arhitectonică. 

Pivnita palatului din Potlogi, amplasată în ax si aliniată cu una din 
laturi spre exterior, ocupă aproape o treime din suprafața clădită. Este o 
încăpere de formă pătrată, cu un stilp masiv de zidărie în centru, legat 
cu arce de pilastrii pereților dimprejur. Pe cele patru spații pătrate astfel 
delimitate sint ináltate patru calote pe triunghiuri sferice. Ele nu au însă 
profilul simplu obişnuit, ci un profil frint, bolta fiind executată din supra- 
punerea а două calote trasate cu raze si centre diferite, una superioară 
mai mică așezată peste cea inferioară retezată la crestet. La mijloc, peste 
stilpul central, in spaţiul cuprins între extradosul celor patru cupole si 
planseul etajului, există o micá ascunzătoare boltită legată cu exteriorul 
printr-un tunel, ulterior închis cu zidărie la capăt. În căutarea averilor 
lui Brincoveanu în 1714 trimișii sultanului nu au neglijat să cerceteze 

secretele acestei tainite, spărgind panoul de închidere a tunelului, care a 
rämas de atunci vizibil. 

Pivnita, accesibilă printr-o scară situată în colţul de sud-est al clădirii, 
pe unde erau coborite butoaiele, este luminată prin patru ferestre închise 
cu traforuri de piatră. Loggia scundă de la parter are patru arcade sprijinite 
pe coloane rotunde de zid, prevăzute cu capitele de piatră simplu profilate, 

Întreg acest parter, de 4,50 m înălțime fata de teren, formează soclul 
deasupra căruia este înălțat etajul înalt de 6 m, care cuprinde încăperile 
locuibile ale clădirii. Și aci se constată, ca și la catul inferior, aceeaşi preo- 
cupare de ordonare a planului, vizibilă în gruparea încăperilor. 

Intrarea principală se face din foisorul de pe latura sudică, printr-o 
ușă deasupra căreia este fixată pisania de piatră. Se pătrunde într-o sală 
prelungă ce desparte clădirea în două părți de mărime inegală. Cele trei 
camere din dreapta, insirate pe latura dinspre est si un coridor de serviciu 
cu acces direct spre exterior printr-o scară secundară, ar reprezenta, după 
cit se pare, apartamentul separat al doamnei. În stinga, ocupind centrul 
fațadei spre curtea de intrare, este marele salon de primire. 

În cele două colțuri ale fațadei de vest se află cite o camera, care ar 
putea să fi fost camera de lucru si dormitorul domnului. Între ele se 
găseşte o altă sală mare, poate sala de mese, prelungită spre exterior cu 
acel corp ieşind, menţionat mai sus. Cu nivelul pardoselii mai înalt 
decit al celorlalte încăperi si cu pereții strapunsi de ferestre, acest 
corp avea si el acces separat, printr-o scară exterioară ce cobora în 
grădină. 

O loggie mare, cu coloane și capitele de piatră sculptate, aşezate pe un 
parapet de zidărie plină şi copertiná din lespezi de piatră, se sprijină pe 
coloanele masive de zid ale loggiei de la parter și ocupă, la fel ca și la 
Mogoşoaia, partea centrală a fațadei, opusă intrării principale. Ea este 
încadrată de două cämärute cu bolțile prelungite in sus prin turnulețe 
lanternouri de aerisire, așa-zisele « umblătoare», după denumirea lor de 
atunci. 

În mijlocul clădirii, înconjurată de încăperile descrise și luminată de 
două ferestre așezate foarte sus, în peretele din fund al loggiei, este camera 
de formă pătrată a chelarului. 

Aci erau strinse şi păstrate, in lipsa stápinilor casei, nu numai < haine, 

, Spade, pistoale și armuri», asa cum ne sînt enumerate de Paul de Alep 
într-una din descrierile sale, dar și, desigur, închise іп lăzi ferecate, covoa- 
rele, rufária, icoanele şi argintária ce trebuie sá fi alcătuit inventarul acestor 
bogate gospodării. ' 

Toate camerele etajului, înalte şi bine luminate prin ferestre mari, arcuite 
în partea superioară, erau acoperite de bolți mănăstirești cu lunete, asemenea 
celor folosite, în mod curent, încă de la începutul veacului. În sălile mai . 
importante nasterile bolților erau sprijinite pe console de piatră sculptată. 
La fel ca si la casele cantacuzinesti, stucatura era si aici întrebuințată din 
plin la decorația interioară a pereţilor impártiti, prin bagete, in panouri 
decorate cu motive florale de o excepţională finețe in execuție. 

Pardoselile erau, după cum se obișnuia atunci, din cărămidă așezată 
pe lat. 

Fațadele palatului, tencuite in întregime, sînt despărțite in două părți 
egale, printr-un briu median și sint mărginite sub streașină de o cornişă 
bogat profilată. În afară de elementele de piatră sculptată ale coloanelor 
şi balustradelor de la foişor și loggie, fațadele mai aveau o bogată ornamen- 
tatie de stucaturi policrome, limitate la citeva zone restrinse ale etajului 
alcătuind un foarte interesant sistem decorativ. «lic / i 

Біле colţ al clădirii era subliniat, pe ambele laturi, prin cîte un те 


slab scoase in relief din cimpul tencuielii, colorate în albastru sau — 
st conturate cu o bandă rosie. Ferestrele si ușile erau încadrate toate cu un 
chenar de stucaturi similare, încununate în partea superioară cu un fronton 
central si fleuroane la colțuri, formate din aceeași bogată impletiturá 
vegetală şi florală colorată, completate cu motive decorative pictate de 
jur împrejur cu roşu şi negru, de-a lungul glaturilor, sprijinite pe solbancuri 
profilate. 

Briul de sub cornișă, împodobit cu solzi reliefati, era încadrat cu 
o friză de stucaturi colorate, iar profilele cornişei erau decorate cu 
pictură. 

Contrastul rezultat din prezența acestor citeva zone colorate, în cimpul 
neted si alb al fațadelor tencuite, trebuie să fi fost de mare efect. Din 


21 


păcate, astăzi toate acestea s-au pierdut, iar puţinele fragmente de stucaturi 
încă păstrate, aproape complet decolorate, nu ne mai pot reda decit in 
prea puțină măsură o imagine asupra înfățișării din trecut. 

” Foişorul intrării şi corpul ieşind de pe latura de vest sint așezate pe 
un soclu de zidărie plină la parter, legat în părțile laterale de corpul principal 
prin cite o arcadă sprijinită de perete. A “+: 

În ce priveşte construcția, principalul material folosit la bolți şi la 
ziduri este cărămida de foarte bună calitate şi bine arsă de format 29 x 14 x 
4,5 cm, zidită, după tehnica vremii, cu mortar din var, cu rosturi mari 
de 3,5 cm, în ziduri pînă la 80 cm grosime. Piatra întrebuințată ca element 
decorativ la coloane, console, parapete si plăci traforate este de natută 
calcaroasă أو‎ pare a fi de la Albeşti, lingă Cimpulung. Planşeele deasupra 
încăperilor parterului erau construite din grinzi exceptional de groase, 
din stejar masiv de 30 x 35 cm secţiune, așezate la intervale dese. Deasupra 
acestora era о podinä din dulapi foarte lati, puşi de-a curmezisul, din stejar, 
ciopliti de bardá si faltuiti, care susțineau umplutura de pámint, formind 
stratul suport al pardoselii de cărămidă. Grija deosebită in execuţie se 
constatá din felul cum erau montate grinzile, care, pentru a nu fi in direct 
contact cu mortarul din zidărie, aveau capetele rezemate în găuri anume 
amenajate, cáptusite cu cărămizi aşezate pe lat. 

Toată porțiunea centrală deasupra pivnitei are asternutá, peste extra- 
dosul bolților, o umplutură izolantă de cărbune de lemn, în grosime de 
aproape 1 m, după obiceiul curent al epocii. Cite o dublă centură din 
grinzi de lemn inecate în interiorul zidului străbate pereţii in lungul lor, 
la diferite nivele ale clădirii, formînd astfel o întreagă reţea menită să 
asigure o presiune uniformă şi o mai bună legătură a zidăriei. Acest vechi 
procedeu de construcţie, moştenit de la meşterii bizantini şi foarte răspindit 
în arhitectura noastră din trecut, se găseşte aci folosit din plin, el apárind, 
într-o secțiune verticală a peretelui, la șapte nivele diferite. 

Ferestrele și ușile arcuite după traseul « în miner de coş », caracteristic 
epocii, aveau tocuri grele din lemn de stejar, prinse în șanțuri anume 
prevăzute in zidărie, ce alcătuiau o ramă dreptunghiulară, completată 
în partea de sus cu un timpan de zidărie, pentru închiderea golului dintre 
ramá şi arc. 


22 


Decoratia interioará si exterioará, dupá cum 5-2 mai spus, formeazá 
partea cea mai interesantă a clădirii. 

Piatra sculptatá este folositá la Potlogi la fel ca si la Mogosoaia, la 
loggie si la foișor. Din tot ansamblul ce se vede însă astăzi, numai © 
mică parte este autentică. În primul rind trebuie semnalată pisania dn 
foişor, incastratá în perete, deasupra ușii de intrare. De formă dreptun- 
ghiulará ea cuprinde un cîmp central cu inscripția si un medalion cu stema 
Trii Româneşti prinsă într-un chenar floral, cu cite un cap de inger la 
mijlocul fiecărei laturi. Această pisanie, scoasă de mult din locul ei, a fost 
expusă la Bucureşti, în fostul Palat al artelor din Parcul Libertăţii şi apoi 
a dispărut. Abia de curind, în cursul lucrărilor de restaurare, i s-a dat 
intimplätor de urmă și a putut fi remontată pe vechiul loc. 

Tot autentice sînt și cele două capitele-console fixate in peretele foişo- 
rului, toate celelalte piese fiind noi. Capitelele bogat sculptate cu acante 
si volute, în stilul compozit folosit de meşterii lui Brincoveanu, precum si 
fusurile şi bazele respective, sînt copii după coloanele vechi de la Potlogi 
montate, în 1860, în fațada de nord a palatului de la Mogoșoaia, cu ocazia 
unor lucrări de restaurare. Balustradele cu panouri traforate si piedestalele 
sculptate ale coloanelor sînt replici după modelele de la Mogoșoaia. S-au 
mai păstrat ca piese autentice numai capitelul- -consolă cu profile liniare 
simple, aflat la capătul dinspre est al porticului de la parter, şi o bucată din 
copertina balustradei loggiei de la etaj. În muzeul de la Urlaţi mai există 
de asemenea un capitel din colonada etajului si trei console de bolți, care 
au fost luate أو‎ ele ca model, în reconstituirea prevăzută. 

În sfirgit o ultimă piesă se găseşte în fațada de vest sub forma unui 
capitel-consolă la parter, marcînd pornirea arcadei de legătură intre corpul 
ieşind şi corpul central al clădirii. e PEA OH іі; 

Toată această sculptură în piatră poartă pecetea stilului zis brinco- 
venesc de origine clasică, caracterizat prin reliefe accentuate şi puternice, 
contraste de umbră si lumină, atît de mult diferite de sculptura orientală 
sau gotică degenerată, folosită pina atunci, si vädeste aportul unui meşter 
străin. Dat fiind însă numărul foarte mare de asemenea sculpturi ce foarte 
curind apar ráspindite în toată tara, este sigur că meşterii pietrari locali 
şi-au însușit de îndată aceste forme noi si au reușit, ca la Stavropoleos spre 


! 


25 Аа 


23 


exemplu, realizári cu nimic mai prejos decit modelul initial. م1‎ sprijinul 
presupunerii poate fi citat si secretarul lui Brincoveanu, Del Chiaro, care 
scrie: « Valahii . . . deprind uşor tot ce văd si nu e lucrare manuală pe 
care să n-o imite, fie de modă turcească fie după obiceiul nostru venetian ». 

Stucaturile care decorează pereții interiori si exteriori in schimb 
sint de vădită factură orientală şi se aseamănă atit de mult cu cele 
existente Ја casele cantacuzinesti din Filipești si Magureni si la 
fațadele bisericii spătarului Mihai Cantacuzino din Fundeni, încît este 
foarte posibil, după cum s-a și spus, să fi fost executate toate de aceeaşi 
mină de artist. 

În interior, în toate camerele mai importante, pereţii erau împărțiți 
în trei zone suprapuse. Partea inferioară cu tencuiala netedă forma un 
soclu ridicat pind la înălțimea parapetelor ferestreloz şi era îmbrăcată, 
probabil, cu stofe scumpe de mătase sau brocard. Zona centrală, cuprin- 
zind si golurile uşilor si ferestrelor si limitată în partea superioară de nivelul 
nașterii bolților, era impártitá într-o alternanță de panouri si ancadramente 
prin baghete subțiri profilate. Fiecare panou își avea motive decorative 
diferite, de aspect oriental, asemănătoare artei persane, fin executate în 
stuc, iar ancadramentele erau si ele acoperite cu o întreagă rețea de stucaturi 
delicate, cu ghirlande florale si vegetale. Zona superioară era impártitá si 
ea intr-o succesiune de panouri semirotunde, încadrate іп lunetele bolților 
şi despărțite între ele prin console de piatră sculptată. 

Întreaga stucaturá, de o perfectie și o delicatetá în execuţie demnă de 
admirat, nu mai poate fi apreciată astăzi decit prin citeva fragmente păstrate, 
pe alocuri, in cele trei încăperi, de pe latura de sud și cea din colțul de 
nord-vest. Aici se mai păstrează, în luneta centrală de pe latura nordică, 
partea inferioară a unui panou Cu urme de pictură, în care se recunosc 
picioarele a trei personaje. Acesta ar fi tabloul ctitorilor Constantin Vodă, 
Matia doamna şi Constantin copilul, la mijloc. 


Casa veche. Pe latura de răsărit a incintei palatului, in cuprinsul curţii 
bisericii vecine, se găsesc ruinele casei mai vechi. Nu se cunoaște data 
cind a fost construită, însă ea trebuie să fi existat incă dinainte de 1683, 
an în care a fost înălțată biserica. Prin urmare, în acei 16 ani care s-au 


scurs piná la data terminării noului palat, aci a locuit Constantin Brinco- 
veanu, ori de cite ori s-a oprit la Potlogi. 

Mult mai mică decit cea nouă, casa veche era clădită în același fel, cu 
un etaj așezat peste soclul cuprinzind bolțile pivnitei, situată in partea de 
est a clădirii, 
stilp la mijloc şi patru calote sprijinite SS arce dublată este identică, dar 
la dimensiuni mai mici, cu cea a palatului. Dat fiind anul la care a fost 
construită, s-at părea că ar fi cel mai vechi exemplu de pivnitä-boltitä 
în acest fel. La etaj, pe platforma actuală, acoperită cu iarbă, nu se mai 
poate recunoaște nimic din distribuţia interioară a încăperilor. 

Săpăturile arheologice în curs vor aduce, desigur, și aci, lămuriri 
suplimentare asupra vechimii si formelor exacte ale construcţiei. 

_Bucătăria — care ocupa ca si la Mogoşoaia, colțul din dreapta curții 
de intrare — este complet dărimată și nu mai păstrează decit temeliile 
îngropate in pámint. Dintr-o fotografie mai veche, făcută înainte de dári- 
mare, se vede că a fost și ea, la fel ca cele încă păstrate la Mogoşoaia si la 
mănăstirea Hurez, o clădire monumentală. 

De plan pătrat, avea probabil aceeaşi boltire, cu un sistem de arce si 
trompe etajate, care fac trecerea de la planul pătrat al incăperii la planul 
octogonal, terminate în partea superioară cu un turnulet octogonal prevăzut 
cu ferestre, avind oficiul de coş pentru fum. Patru coșuri suplimentare mai 
mici așezate în cele patru colțuri peste trompe activau evacuarea fumului. 
Este păcat că, prin dărimarea bucătăriei, a dispărut unul din elementele 
care ar fi putut evoca mai bine activitatea gospodărească desfășurată în 
cadrul palatului, în zilele de prezenţă a voievodului la reședința sa. 

Grădina era cadrul care completa spaţiul în jurul si în faţa palatului 
piná la heleşteu. Pentru a ne putea da seama de felul în care arăta această 
grădină in vremea lui Brincoveanu, în lipsa oricăror urme existente în 
curtea de la Potlogi de astăzi, trebuie să пе indreptäm iarăși către cele 
scrise de cronicarii timpului. Del Chiaro, descriind palatul brincovenesc din 
Bucureşti, spune că: « Grădina e de toată frumuseţea, are formă pătrată 
in stil italian. În mijlocul ei Constantin Brincoveanu cládise un foișor 
unde lua prinzul și își făcea siesta după masă in mijlocul straturilor de flori». 

Radu Greceanu, cronicarul, pomeneste si el de un pavilion similar, 
ridicat de Brincoveanu în grădinile curților domneşti din Tirgoviste: 
« S-au isprávit foisorul cel boltit in grădina domnească... si de alte 
podoabe l-au înfrumusețat, cum se și vede că e foarte ciudat», ale cărui 
temelii au fost de curind descoperite. 

Este foarte probabil ca si la Potlogi să fi existat în grădină un 
asemenea foișor şi poate că, prin săpături, vor putea fi şi aci găsite 
urmele sale. o ; 

Biserica, purtind hramul 54. Dumitru, а fost ináltatá de Constantin 
Brincoveanu înainte de ridicarea sa la domnie si înainte de construirea 
palatului, ca paraclis al caselor mai vechi alăturate, in 1683, după cum scrie 
în pisania de piatră aflată deasupra ușii de intrare: « Această. . . biserică 
este zidită şi înălțată din temelie... de Constantin Brincoveanu vel 
spátar... care s-au început şi s-au săvirșit în zilele luminatului domn Io 
Șerban Cantacuzino Basarab Voevod Septembrie leat 1683». 

O altă inscripție, zugrăvită în interior, arată că, în 1904, a fost refăcută 
turla pantocratorului si toată pictura interioară. În sfîrșit, printr-o a 
treia inscripţie aflăm că în 1945 a fost curăţat şi refăcut tabloul ctitorilor 
ascuns sub tencuiala restaurării precedente, cînd a fost ciocănită şi acope- 
rită vechea pictură. 

În situația de astăzi, partea inferioară a personajelor din tablou, repre- 
zentind pe voievod şi pe fiii săi, este cea autentică, iar partea superioară, 
cu figurile lor, este o copie realizată de pictorul Blendea, după aceleași 
personaje din biserica de la Mogoşoaia. 

Clădirea, de tipul dreptunghiular asemănător cu Biserica Doamnei din 
Bucuresti, ridicată de Serban Cantacuzino în același an, sau cu cea din 
Mogoşoaia din 1688 (insă fără pridvor), are pronaos, naos şi altar, și mai 
are un turnulet exterior alipit fațadei de nord. Pridvorul pe coloane de zid 
așezat în fata intrării este un adaos modern, din 1904. 

Peste acoperișul actual, prevăzut cu un fronton improvizat în faţada 
vestică, se înalță două turle de lemn învelite cu tablă așezate pe baze cubice 
foarte mari, din care cea de peste pronaos este de zid și formează, împreună 
cu turnuletul exterior al scării, postamentul vechii clopotnite dispărute. 

În cazul că si cealaltă bază ascunsă sub cáptuseala sa de tablă se va dovedi 
a fi de zid, va reieși că biserica a fost initial cu două turle. Este mai probabil 
însă că naosul, la fel ca și la exemplele citate mai sus — Biserica Doamnei 
şi Mogoşoaia — era boltit cu o calotă închisă care, cu ocazia lucrărilor 
din 1904, a fost străpunsă pentru înălțarea turlei de lemn a « pantocratului », 
menţionată în inscripție. 

O dată cu modernizările suferite atunci a fost dărimat și peretele dintre 
naos şi pronaos cu arcade pe stilpi, ce trebuie să fi existat acolo in locul 
actualului arc deschis pentru mărirea spaţiului interior. 

Fațadele tencuite sînt încadrate de un soclu simplu neprofilat si o 
cornisi modernă. tmpartite în două de un briu median, ele sint decorate cu 
obișnuita rețea de ciubuce, scoasă în relief, care formează un şir de panouri 
mari dreptunghiulare între soclu si briu si un rind de panouri semicirculare 
mai mici — cite două pentru un singur panou inferior — aşezate peste briu. 

Din cornisa veche, care se păsea probabil sub cea actuală, nu se mai 
păstrează decit porţiunea din jurul turnuletului scării, sub forma unui 
dublu rind de cărămizi în zimti. Desigur că și în rest, la bazele turlelor și 
la corpul bisericii, trebuie să fi fost o cornișă de acest gen, dar cu trei rinduri 
de zimti, după modelul obişnuit pînă în epoca brincovenească. 

Cu toate prefacerile suferite, care i-au schimbat înfățișarea, bisetica 
ar putea uşor fi readusă în vechile forme, cu excepţia, fireşte, a turnului 
clopotniță dispărut. Alături de palat, de ziduri, de ruinele casei vechi și 
clădirile anexe, ea s-ar reintegra astfel în componența ansamblului brin- 
covenesc restaurat. 


RESTAURAREA PALATULUI 


Pină acum zece ani palatul, lăsat atita vreme în părăsire, mutilat si 
parţial distrus, ajunsese un masiv inform de zidărie. Deşi ocrotit, prin 
intervenţia statului, de alte dărimări în continuare, în lipsa unui acoperámint 
de protecţie era amenințat cu dispariţia. 

De aceea, hotărirea organelor locale de stat de a iniția o restaurare 
integrală a venit tocmai la timp pentru salvarea monumentului, înainte de 
pierderea celor cîteva elemente, încă păstrate. 


27 


Din rapoartele făcute atunci situația construcției se prezenta astfel: 
« Palatul păstrează numai zidurile parțial dărimate în partea superioară. 
Boltile rămase descoperite si expuse de ani de zile sub ploaie si zăpadă 
s-au náruit în întregime. 

Au dispărut acoperișul, planseele și scările exterioare cu palierele lor, 
grinzile de legătură din grosimea zidăriei, precum și tocurile si timplăria 
uşilor şi ferestrelor. Loggia, foişorul și corpul ieşind din faţada vest sint 
dárimate, iar toate elementele de piatră la coloane, console, parapete si 
trafoare au fost smulse din locul lor si nu mai există. Tencuielile exterioare 
şi interioare de asemenea au dispărut şi ele aproape in întregime, păstrin- 
du-se doar pe alocuri fragmente din bogata stucatură, cu slabe urme de 
culori albite de soare şi de ploi. 

Anexele gospodărești, grajdurile, bucătăria sint toate dărimate. Numai 
poarta de intrare, pe jumătate ruinată, şi o parte din zidul de împrejmuire 
mai mărginesc o curte pustie, fără urme de plantaţii. » 

% Se putea crede, dată fiind starea in care ajunsese monumentul, că o 
încercate de restaurare în vechile forme nu mai putea fi obținută. Și totuși 
impozantul volum de zidărie ruinată, aflat in mijlocul curții, mai păstra 
încă destule elemente, vizibile sau ascunse, care au făcut posibilă realizarea 
scopului urmărit. 

Criteriile care au călăuzit opera de restaurare au cuprins cercetarea 
atentă a ruinelor pentru descoperirea tuturor acestor elemente, precum 
si examinarea si rezolvarea problemelor puse de cele două categorii de 
lucrări întilnite de obicei in asemenea cazuri, unele legate de consolidarea 
şi completarea părților existente, iar celelalte privind reconstituirea for- 
melor total dispărute. 

Cit despre materiale, a fost socotită oportună adoptarea noilor metode 
de construcție rezultate din progresele tehnicii moderne, limitată însă la 
structura internă si la părțile neaparente ale clădirii. De aceea, betonul 
armat a fost folosit din plin in consolidările أو‎ refacerile necesare. Astfel, 
umplerea canalelor fostelor grinzi de legătură din grosimea zidăriei rămase 
goale de pe urma putrezirii lemnului, ca si consolidarea zidurilor prin 
centura așezată în părțile superioare sub şarpantă, au fost executate cu 
acest material. În refacerea bolților pentru ușurința execuţiei și pentru 

asigurarea unei mai bune rezistențe la cutremur decit a bolților de cărămidă, 
prábusite, s-a folosit tot betonul armat, satisfăcindu-se astfel, totodată, 
si dezideratele unei restaurări științifice, prin diferențierea materialului 
dintre părţile vechi, autentice, și cele noi. 

Chiar si planseele peste parter — exceptind spațiul central de peste 
bolțile pivnitei, care trebuiau refăcute cu grinzi de stejar aparente, la fel 
cu cele dispărute, pentru a păstra caracterul arhitecturii vechi — au trebuit 
din păcate să fie executate cu grinzi de beton armat, în lipsa lemnului 
necesar, de dimensiuni excepţional de mari. Grinzile au fost însă astfel 
dimensionate încît să poată fi îmbrăcate in scinduri de stejar. 

Problemele de completări și reconstituiri au fost lămurite prin sondaje 
si săpături, prin analizarea urmelor si fragmentelor rămase pe loc sau 
transportate într-altă parte și prin studiul publicaţiilor de specialitate şi 
descrierilor făcute de cronicari sau călători străini care au văzut, la timpul 
lor, palatul. Tar acolo unde nu s-a mai găsit nimic s-au folosit, prin analogie, 
elemente similare, din alte monumente ale epocii. И 

Їп acest fel а fost reconstituit foisorul intrárii cu scara de piatrá, ale 
cárui forme si dimensiuni au putut fi determinate dupá cele douá capitele- 
console laterale, păstrate sub cornișă, si după fundaţiile apărute in pámint 
în urma efectuării săpăturilor, care au arătat cotele exacte in plan și implicit 
numărul arcadelor şi coloanelor sale. Pentru elementele de piatrá, au fost 
luate ca model coloanele aflate în fațada de nord a palatului de la Mogoșoaia, 
unde se știe că au fost montate coloane aduse de la Potlogi. Balustradele, 
însă, rămăseseră sub semnul întrebării, singurul indiciu fiind o fotografie 
a unor fragmente de traforuri de piatră, nelocalizate, găsite în săpături 
mai vechi, asemănătoare cu motivele celor de la Mogoșoaia. Pe baza 
acestei asemănări, la balustradele foisorului au fost reproduse modelele 
de la Mogoşoaia. Pentru scară, însă, documentaţia nefiind convingătoare, 
parapetele s-au executat din plăci de piatră pline, în felul scărilor de la 
foișoarele mănăstirii Hurez. 

La începutul cercetărilor loggia nu mai exista, iar în locul ei se găsea 
о bresä mare, adînc intrată in volumul clădirii. Și aci însă, la fel ca si la 
foişor, urmele rămase au condus la o refacere integrală. La parter coloanele 
de margine cu capitelele lor profilate de piatră încă încastrate în zidărie, 

precum si existenta intregului panou adincit in perete care delimita peri- 
metrul porticului, au fost suficiente pentru a determina forma, numárul 
si dimensiunea arcadelor. La etaj, de asemenea, urmele imprimate in zid 
ale unor fusuri de coloane de piatră, găurile tirantilor de lemn indicind 
nivelul nașterii arcelor, poziţia coloanelor suprapuse celor de jos, precum 
si regásirea la muzeul din Urlaţi a unui capitel provenit de la Potlogi, au 
dat toate lámuririle necesate. Numai formele trilobate care au fost date 
arcadelor, repetate prin analogie după cele de la foişorul Mogoşoaiei, 
ar putea da naștere la oatecati obiectiuni, desi prezenţa lor la alte monu- 
mente brincovenesti le justifică folosirea. 

Balustrada a fost refăcută din zidărie plină, cu o copertină de piatră 
sculptată pe muchia văzută, întocmai ca bucata autentică găsită, după 
îndepărtarea molozului, pe pardoseala parterului. 

Mai anevoioasă a fost stabilirea vechilor forme ale corpului ieșind din 
fațada vestică. Fundatiile scoase la iveală prin săpături și probele vizibile 
în zidărie, arátind o întrerupere și o întoarcere spre exterior a cornisei 
și briului pe lărgimea sa, i-au putut preciza dimensiunile în plan, înălțimea 
şi, în genere, volumul. Gáurile grinzilor planseului au arătat, de asemenea, 
un nivel de pardoseală la etaj, mai înalt decit nivelul general interior. 
Legătura prin arcade, ca si la foişor, între întreg acest corp cu clădirea 
principală a fost și ea determinată printr-un capitel-consolă și o amorsă 
de arc aflate la joncțiunea nord. În sfirgit urechile pereţilor laterali de nord 
și sud, cu urme de glafuri de ferestre la etaj, au dovedit că nu putea 8 
vorba aci de un foişor ci de o cameră închisă cu ferestre. Cu toate aceste 
numeroase indicii, nu a fost totuși posibil a se afla nici numărul de ferestre 
la etaj nici numărul arcadelor de la parter, pe cele trei laturi dispărute, 
astfel că restaurarea acestui corp a fost făcută cu oarecare aproximaţie. 

Din cele patru scări exterioare iniţiale, dispărute in decursul anilor, 
astăzi nu mai sînt decit două si ele refăcute cu ocazia restaurării: cea prin- 
cipală, aflată în fata intrării cu treptele întoarse pe două din laturile foiso- 
rului, era singura de piatră, cu aspect monumental si bine încadrată in 
arhitectura fațadei; cealaltă, pe latura estică, deși amplasată pe locul celei 
vechi de lemn, este executată acum din beton armat pe soclu de zidărie, 
pentru a fi mai rezistentă. 

Scara alipitá corpului iesind in coltul de nord-vest de altfel, cu urmele 
vangului alipit — nu incastrat peretelui — și lipsită de fundaţie, pare sá 
fi fost un adaus ulterior. A patra scară, care cobora din loggie direct în 
grădină, la fel ca si initial la Mogoşoaia, era amplasată, după cum o dove- 
deste vechea fundaţie, chiar in fata uneia din arcade. Ea nu a mai fost 
refăcută, în lipsa unei cit de mici indicaţii asupra înfățișării ei, precum și 
pentru a nu stirbi frumosul aspect unitar al colonadelor etajate ale loggiei. 

Cornisa, cu profilele de tencuială păstrate numai în partea inferioară, 
a fost completată cu o profilatură de epocă, înscrisă în spaţiul indicat de 
rîndurile de cărămidă din partea superioară aflate încă, pe alocuri, in 
perimetrul clădirii. O notă de fantezie în cadrul acestei opere de restaurare 
o formează turnuletele lanternouri ridicate pe acoperiș, deasupra micilor 
încăperi ce încadrează loggia. În lipsa vreunei dovezi precise, ele au fost 
făcute, în întregime, în forma turnuletelor hornurilor de la bucătăriile 
mănăstirilor Hurez și Antim. 

Alături de reîntregirea formelor de arhitectură a elementelor de piatră 
sculptată dispărute s-a pus si problema refacerii decoraţiei în stucaturá, 
din interior, care dădea acestor « prea iscusite si frumoase case» un caracter 
cu totul deosebit în arhitectura civilă a timpului. 

O asemenea încercare, însă, de refacere a acestor delicate și fine stucaturi 
cu motive atit de variate, a fost socotită ca nerealizabilă, dată fiind tehnica 
lor cu totul specială și tinind seama de posibilităţile reale de execuţie 
actuale. De aceea, doar traseul liniar al baghetelor a fost reîntregit, pentru 
a reda imaginea ansamblului decorativ al pereţilor, elementele florale si 
vegetale din ancadramente si panouri urmind a fi menținute în starea lor 
fragmentară, într-o prezentare muzeistică, prinse în cimpul tencuielii 
refăcute. 

Cele citeva fragmente conservate la pilastrii de colț din fațada vestică, 
la etaj, au fost de asemenea păstrate și înglobate în noul strat de 
tencuială. 

În acest fel s-a realizat o restaurare corectă, în cadrul principiilor stiin- 
tifice azi stabilite. Si totuși, în fata aspectului simplu si rece al fațadelor de 
astăzi, care, exceptind decorul sculptural, nu se mai deosebește cu nimic 
de cel al oricărei alte clădiri obișnuite, nu ne putem impiedica de a regreta 

că nu s-a putut reface in întregime, acea îmbrăcăminte festivă de stucaturá 
originară. 

Restaurarea fiind întreruptă înainte de sfirsit, monumentul va face 
obiectul unor noi cercetări. De altfel prin grija Academiei Republicii 
Socialiste România s-a și iniţiat o campanie de săpături arheologice pentru 
scoaterea de sub pămînt a fundațiilor zidurilor dispărute, în vederea 
terminării restaurării. 

Extinderea in viitor a lucrării la întregul ansamblu, dincolo de obiectivul 
restrins al clădirii izolate, este negresit calea ce va trebui urmată, căci opera 
de restaurare nu va putea fi socotită terminată decit atunci cînd va fi creat, 
din nou, si cadrul menit să refacă legătura monumentului cu spaţiul incon- 
jurátor, punindu-l astfel din nou în adevărata sa valoare. 

De aceea, în această a doua etapă urmează a fi reexaminată problema 
îngrădirii, prin eventuale completări cu zidărie sau garduri vii, a vechilor 
ziduri de cărămidă ruinate și de asemenea studiată amenajarea curților din 
faţă, prin evidenţierea fundațiilor dezvelite prin săpături arheologice; 
o importanţă specială va trebui dată grădinii, unde se cer neapărat plantații. 
Helesteul va trebui să fie și el curăţat și îngrijit. 

Si, în sfirşit, pentru a întregi ambianța din trecut a așezării, nu trebuie 
lăsate de o parte nici consolidarea prin lucrări de protecţie a ruinelor caselor 
vechi si nici restaurarea bisericii vecine, fost paraclis al curții, care mai 
păstrează sub tencuieli toate elementele necesare. 

Atunci ре drept cuvint se va putea spune că la Potlogi — са si la 
Mogoşoaia — se află o curte brincovenească căreia i s-au redat aspectul, 
bogăţia şi decorația inițială. 


ÎNCHEIERE 


Prin vizitarea celor două palate restaurate, oricine iși va putea forma 
o idee clară asupra locuințelor lui Brincoveanu. În acest cadru, în mare 
parte refăcut, cu ajutorul celor scrise de secretarul său Del Chiaro şi cu 
puţină imaginaţie în plus, se vor putea evoca chiar și cîteva clipe din felul 
de viaţă al voievodului, acolo. 

O primá imagine ar fi momentul sosirii. Intrarea pe sub poartá cu 
tot alaiul si descálecatul in fata scárii principale, a foisorului, dupá un 
drum lung fácut in bátaia soarelui, cu nori de praf imprejur, este atit de 
sugestiv evocată de secretarul domnului: < Boierii umblă călări iar la 
intrarea în curtea palatului descalecá si înainte de a sui scara curţii isi 
scot ghetele punind în picioare papuci». 

Urmează suitul treptelor de piatră, oftatul de ușurare la intrare in casa 
răcoroasă, după arsita de afară, scuturatul de praf si spălatul miinilor si 
apoi asezatul la masă: « La masa domnitorului, toasturile sînt însoțite 
meteu de sloboziri de tunuri si salve de puști, apoi muzica — trimbite, 
tobe si timbale», aflăm, mai departe, din aceleași însemnări. 

Dar pentru viziunea completă a vieții duse atunci, aceste imagini 
voioase și plăcute se estompeazá și sînt întunecate de altele. Uciderea 
bunicului Preda Brincoveanu la Tirgoviste, măcelărirea lui Papa Brin- 
coveanu-tatál la Bucuresti, in timpul ráscoalei seimenilor (1655) si deca- 
pitarea voievodului cu toţi urmașii săi, la Constantinopol, arată și nesi- 
guranta zilei de miine de care trebuiau să se teamă, atunci, puternicii 
zilei. Căci după cum scria în mod atit de plastic Del Chiaro, în 1718, după 
reîntoarcerea sa la Venetia, « Moldova si Valahia trebuesc privite ca două 
corăbii pe o mare furtunoasă unde rare ori se bucură cineva de liniște 
și odihnă». 


În starea în care se găsește acum, curtea domnească din Potlogi nu are 
încă acel cadru necesar pentru a-i reda măreţia și valoarea artistică. Atunci 
însă cînd restaurarea complet terminată va fi in măsură să creeze, din nou, 
ambianța din trecut, Potlogii vor deveni, desigur, un punct de atracţie la fel 
de insemnat ca și Mogoșoaia pentru cunoașterea monumentelor brinco- 
venesti. lar în ce priveşte valoarea sa ca document, se poate afirma, după 
cum S-a arătat, că este chiar superioară Mogoșoaiei, a cărei arhitectură a 
suferit mai multe transformări. 

